Елисавета Багряна
Рождество Христово

chitanka.info

Ангели в небето

за Христос — Детето

чудни песни пеят

и крила си веят.

От крила им бели

долу полетели

малки перушинки —

белите снежинки.

И земята цяла

цяла побеляла.

Радват се децата

тупкат им сърцата.

И запяват всички

с алени устички:

— Рождество Христово!

— Рождество Христово!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.